dappatee tussche
ghijsbrecht de
vilte en herick
de hollande briede
It vanden stocte die geweest is tusschen ghijsbrechten svilters ter
eenre en henricke de hollande briede inden name van hem
selve en inden name van marien en katlijne zijne kynden
die hij behouden heeft van jaqmijne wijlen vand zande zijnre
lest huysvr onder hue mondighe dagen die hij in desen tot
huen dagen comen zijnde gelooft heeft te vvanghen in dander
zijde Alse van huer beider erve bij een gelegen inde goubourstrate
met welcker jaqmijnen de selve henr de hollande zijn goeden
aldair gelegen vcregen heeft Sijn met malcanden ovcomen
en eenswordden bij middele vander stad meests en vrienden
hier toe genomen der pointen en condicien hier navolgen
die zij deen den anden voe hen ende huen nacomelinghen
gelooft hebben en met desen geloven tonderhouden Te weten
Inden yersten dat de voirs henrick inden name als voe voe
genucieert heeft en met desen renucieert zijn recht ende
actie uut zijnen erve gaen acht uut zijne hove ov den hof
svoirs ghijsbrechts tot eene watputte staen op derve desselfs
ghijsbrechts souts sonder enich recht tott selve watputte en
weghe te hebben Mits zeken recompense van erve dat de
selve ghijsbrecht uut zijne erve den voirs henr gelaete ende
mits desen tot ewige dage ovgegeve heeft Nae uutwijsen van
drie palen bijden voirs stad meests op heden aldair gesedt dair
af de voirs henrick den vrede sculdich sal zijn te houden tot zijne
coste tewigen dagen in goeden in goeden state begynnen opden
pael staen beneden aen tgestijpte des voirs ghijsbrechts draetrecht
totten middelsten en van dair voirt draet recht totten paet
pael staen bove aen den muer mychiels fyen sal de voirs ghijsbreckt
voe hem en zijne nacomelinge doen maken eene vrede ende
dien houden tzijne coste in goeden state Niet tegenstaen dat
deen oft dande possessie hem hadde vmeten te thoene En in
gevalle oft de selve ptien oft enich van hen op zijn gedeelte
eene leven vrede wouden doen setten dat zij dien elck
tot zijne coste t selv plaetsen sullen moegen doen sette sond
voirder uutweert oft inneweert te gaene cor vos vynck
aprilis ultima